Noua tulpină apărută în Africa de Sud creează probleme vaccinului anti-COVID. Ce spun specialiștii.
Noua tulpină de coronavirus ar putea face vaccinul mai puțin eficient. Un studiu făcut pe ultimele infectări arată că mutația E484K este problema. Mutația schimbă felul în care se leagă receptorii.
Noua tulpina a coronavirusului a bagat spaima în toată planeta. Oamenii de știință studiază mutația apărută în Africa de Sud."Tulpina a evoluat. Este mai infecțioasă acum de câteva ori decât cea curentă. Tulpina care ne infectează și pe noi acum în România este mai infecțioasă de zece ori decât tulpina originală din China. Virusul continuă să evolueze, trebuie să ne adaptăm și noi măsurile.", a explicat medicul Octavian Jurma.Dacă vaccinurile funcționează sau nu împotriva acestei tulpini, încă nu știm. Cercetătorii din Africa de Sud promit să publice un rezultat preliminar în următoarele zile.În paralel, oameni de știință din Seattle încearcă să descopere cum pot fi neutralizate mutațiile apărute în ultimul timp.